proxectonos/corpus_dominio_legal_administrativo_tmp huggingface dataset:
CORRECCIÓN DE ERROS. Resolución do 30 de outubro de 2025 pola que se nomean os membros da Comisión Interuniversitaria de Galicia e se fan públicos os parámetros de ponderación de materias da proba de acceso ás ensinanzas universitarias oficiais de grao do Sistema universitario de Galicia no curso 2026/27, aprobados nos respectivos consellos de goberno das universidades públicas de Galicia.
Consellería de Educación, Ciencia, Universidades e Formación Profesional — III. Outras disposicións — 18/11/2025

Advertido erro na resolución indicada, publicada no
Diario Oficial de Galicia
núm. 217, do 10 de novembro de 2025, cómpre efectuar a seguinte corrección:
Na páxina 57968, onde di: «Elisa Barreiro González (delegada do reitor da Universidade da Coruña)», debe dicir: «María Elisa Beceiro González (delegada do reitor da Universidade da Coruña)».
RESOLUCIÓN do 28 de outubro de 2025 pola que se ordena a publicación do Acordo do Consello da Xunta de Galicia do 27 de outubro de 2025, polo que se aproba a modificación da relación de postos de traballo do Instituto Galego da Vivenda e Solo.
Consellería de Facenda e Administración Pública — III. Outras disposicións — 05/11/2025

A aprobación da modificación da relación de postos de traballo do Instituto Galego da Vivenda e Solo, xustifícase polos cambios introducidos na súa estrutura orgánica polo Decreto 143/2024, do 20 de maio, polo que se establece a estrutura orgánica do Instituto Galego da Vivenda e Solo, así como polas razóns indicadas no punto primeiro do acordo.
Esta modificación é unha modificación parcial que contén cambios de diversa natureza, pero que, por razóns de eficacia e operatividade, se estima máis axeitada unha publicación completa, e non parcial desta, de tal xeito que nesta publicación figuran postos cuxas clasificacións e características foron aprobadas polo Consello da Xunta en modificacións anteriores.
O importe dos complementos específicos non inclúe o incremento retributivo publicado o 2 de xullo de 2025 por Orde PJC/681/2025, do 1 de xullo, pola que se publica o Acordo do Consello de Ministros do 1 de xullo de 2025, polo que se aproba o incremento do 0,5 por cento das retribucións do persoal ao servizo do sector público previsto no artigo 6.2 do Real decreto lei 4/2024, do 26 de xuño, polo que se prorrogan determinadas medidas para afrontar as consecuencias económicas e sociais derivadas dos conflitos en Ucraína e Oriente Próximo e se adoptan medidas urxentes en materia fiscal, enerxética e social.
En consecuencia, consultadas as organizacións sindicais presentes na Mesa de Negociación da Comunidade Autónoma e a Comisión de Persoal, o Consello da Xunta de Galicia na súa reunión do 27 de outubro de 2025, adoptou o seguinte
Primeiro. Aprobar a modificación da relación de postos de traballo do Instituto Galego da Vivenda e Solo nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 27 de outubro de 2025, relativo á aprobación da modificación da relación de postos de traballo do Instituto Galego da Vivenda e Solo, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 28 de outubro de 2025
RESOLUCIÓN do 28 de outubro de 2025 pola que se anuncia o acordo do Pleno de publicación de dous informes.
Consello de Contas de Galicia — III. Outras disposicións — 05/11/2025

De conformidade co disposto no artigo 19 da Lei 6/1985, do 24 de xuño, do Consello de Contas de Galicia anúnciase a aprobación e publicación polo Pleno, con data do 16 de outubro de 2025, dos Informes de Diagnóstico sobre a implantación dos sistemas de control interno e de xestión de riscos nas entidades dependentes do Sergas [1642017-06] e o Informe de avaliación da xestión de riscos na área de subvencións na administración xeral. Exercicio 2024 [1612020-03].
Enlace para acceder ao texto completo do informe:
https://www.ccontasgalicia.es/gl/menus-consello/corrupcion/actuacions
Santiago de Compostela, 28 de outubro de 2025
ORDE do 24 de outubro de 2025 pola que se modifica a composición do Consello Social da Universidade de Vigo.
Consellería de Educación, Ciencia, Universidades e Formación Profesional — II. Autoridades e persoal — 04/11/2025

Mediante a Resolución do 14 de xuño de 2021 fíxose pública a composición dos consellos sociais das universidades do Sistema universitario de Galicia.
A Lei 6/2013, do 13 de xuño, do Sistema universitario de Galicia, establece que o Consello Social estará integrado por un máximo de trinta e unha persoas membros.
O artigo 77.3 da citada Lei 6/2013 establece que a representación dos intereses sociais no Consello Social corresponde a personalidades da vida cultural, profesional, económica, laboral ou social, de acordo coa seguinte distribución: o presidente ou presidenta do Consello Social; seis membros designados polo Parlamento de Galicia; seis membros designados pola Xunta de Galicia; un membro designado por cada un dos sindicatos máis representativos no territorio da Comunidade Autónoma de Galicia; catro membros designados polas organizacións empresariais máis representativas dos sectores estratéxicos da economía galega na área de influencia da universidade; un membro designado polas corporacións dos municipios en que se sitúan os campus; un membro designado pola asociación de antigos alumnos de cada unha das universidades, un membro designado polos colexios profesionais, a través da súa entidade asociativa máis representativa, vinculados coa oferta formativa de cada unha das universidades.
O Consello Social da Universidade de Vigo comunica á Consellería de Educación, Ciencia, Universidades e Formación Profesional a designación de Luis Novoa Fernández como representante da Confederación de Empresarios de Ourense no dito Consello Social, en substitución de María Sol Novoa Rodríguez.
De acordo co establecido no artigo 78 da citada Lei 6/2013, do 13 de xuño, xúntase a declaración xurada da compatibilidade do novo membro.
A condición de persoa membro do Consello Social adquírese unha vez cumpridos os requisitos de designación, nomeamento e publicación no
Diario Oficial de Galicia
, e produce efectos a partir desa data.
O artigo 77.4 da Lei 6/2013, do 13 de xuño, establece que os acordos de designación de membros do Consello Social serán comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo único
Nomear a Luis Novoa Fernández como representante da Confederación de Empresarios de Ourense no Consello Social da Universidade de Vigo, en substitución de María Sol Novoa Rodríguez.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 24 de outubro de 2025
ORDE do 24 de outubro de 2025 pola que se modifica a composición do Consello Social da Universidade de Santiago de Compostela.
Consellería de Educación, Ciencia, Universidades e Formación Profesional — II. Autoridades e persoal — 04/11/2025

Mediante a Resolución do 14 de xuño de 2021 fíxose pública a composición dos consellos sociais das universidades do Sistema universitario de Galicia.
A Lei 6/2013, do 13 de xuño, do Sistema universitario de Galicia, establece que o Consello Social estará integrado por un máximo de trinta e unha persoas membros.
O artigo 77.3 da citada Lei 6/2013 establece que a representación dos intereses sociais no Consello Social corresponde a personalidades da vida cultural, profesional, económica, laboral ou social, de acordo coa seguinte distribución: o presidente ou presidenta do Consello Social; seis membros designados polo Parlamento de Galicia; seis membros designados pola Xunta de Galicia; un membro designado por cada un dos sindicatos máis representativos no territorio da Comunidade Autónoma de Galicia; catro membros designados polas organizacións empresariais máis representativas dos sectores estratéxicos da economía galega na área de influencia da universidade; un membro designado polas corporacións dos municipios en que se sitúan os campus; un membro designado pola asociación de antigos alumnos de cada unha das universidades, un membro designado polos colexios profesionais, a través da súa entidade asociativa máis representativa, vinculados coa oferta formativa de cada unha das universidades.
O Consello Social da Universidade de Santiago de Compostela comunica á Consellería de Educación, Ciencia, Universidades e Formación Profesional a designación de Jesús Ángel Castro Baamonde como representante do Sindicato Nacional de Comisións Obreiras de Galicia no dito Consello Social, en substitución de Juan Mariñas Liste.
De acordo co establecido no artigo 78 da citada Lei 6/2013, do 13 de xuño, xúntase a declaración xurada da compatibilidade do novo membro.
A condición de persoa membro do Consello Social adquírese unha vez cumpridos os requisitos de designación, nomeamento e publicación no
Diario Oficial de Galicia
, e produce efectos a partir desa data.
O artigo 77.4 da Lei 6/2013, do 13 de xuño, establece que os acordos de designación de membros do Consello Social serán comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo único
Nomear a Jesús Ángel Castro Baamonde como representante do Sindicato Nacional de Comisións Obreiras de Galicia no Consello Social da Universidade de Santiago de Compostela, en substitución de Juan Mariñas Liste.
Disposición derradeira
Esta orde entrará en vigor o mesmo día da súa publicación no
Diario Oficial de Galicia.
Santiago de Compostela, 24 de outubro de 2025
RESOLUCIÓN do 24 de outubro de 2025 pola que se resolve parcialmente o proceso de selección de persoal investigador, na modalidade de investigador distinguido, para beneficiarios dunha bolsa do Consello Europeo de Investigación (ERC), no marco do programa Oportunius (código de procedemento IN859A).
Axencia Galega de Innovación — III. Outras disposicións — 03/11/2025

A Axencia Galega de Innovación (Axencia), dada a súa condición de organismo público de investigación tal e como recolle a Lei 12/2014, do 22 de decembro, de medidas fiscais e administrativas, poderá contratar persoal investigador en réxime laboral mediante as modalidades contractuais recollidas na Lei 14/2011, do 1 de xuño, de ciencia, tecnoloxía e innovación.
Mediante a Resolución do 22 de maio de 2025 (DOG núm. 110, do 11 de xuño) anunciouse a convocatoria de cinco postos de persoal investigador, conforme o establecido no Decreto 64/2016, do 26 de maio, polo que se regula o réxime de contratación de persoal investigador dotado cunha bolsa do ERC, no marco do programa para a xeración, captación, retención e recuperación de talento investigador en Galicia (programa Oportunius).
Finalizado o proceso de selección das prazas número 4 e 5 correspondentes ao dominio ERC Ciencias Físicas e Enxeñaría, de acordo co sinalado no artigo 13 e seguintes da convocatoria, os tribunais elevaron á Dirección da Axencia Galega de Innovación as propostas a favor dos aspirantes seleccionados.
Por todo iso, en virtude das atribucións do Decreto 50/2012, do 12 de xaneiro, polo que se crea a Axencia Galega de Innovación e se aproban os seus estatutos, esta dirección
Primeiro. Contratar como persoal laboral da Axencia Galega de Innovación, na modalidade de investigador distinguido, as persoas que se indican no anexo.
Segundo. Contra esta resolución cabe interpor recurso de alzada perante a Presidencia da Axencia Galega de Innovación no prazo dun mes contado desde o seguinte ao da súa publicación.
Santiago de Compostela, 24 de outubro de 2025
EXTRACTO da Resolución do 3 de novembro de 2025 pola que se convocan, por tramitación anticipada, as axudas para a contratación de persoal investigador predoutoral en formación para o exercicio 2026.
Universidade de Vigo — III. Outras disposicións — 04/11/2025

BDNS (Identif.): 864961.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/864961
Primeiro.
Persoas beneficiarias
Alumnado matriculado nun programa de doutoramento na Universidade de Vigo, ou que estea en condicións de matricularse no momento da formalización do contrato, que non goce doutras axudas para a formación de persoal investigador cuxa data de finalización dos estudos que deron lugar á obtención do/dos título/s que habilitan o acceso ao programa de doutoramento, ou da superación de 60 créditos de posgrao, se é o caso, sexa posterior ao 1 de xaneiro de 2023, salvo as excepcións recollidas na base 5.c) da convocatoria.
Segundo.
Obxecto
O obxecto destas axudas é financiar a formación de dez persoas tituladas integradas en grupos de investigación que estean a realizar a tese de doutoramento na Universidade de Vigo e que, en función da súa capacitación e formación, poidan converterse en novo persoal investigador en formación mediante a formalización dun contrato predoutoral en calquera área de coñecemento científico de tres anos de duración, conforme o artigo 21 da Lei 14/2011, do 1 de xuño, da ciencia, a tecnoloxía e a innovación, modificado pola Lei 17/2022, do 5 de setembro.
Terceiro.
Bases reguladoras
Resolución do 3 de novembro de 2025 pola que se convocan, por tramitación anticipada, as axudas para a contratación de persoal investigador predoutoral en formación para o exercicio 2026.
Cuarto.
Contía
A contía total do crédito destinado a estas axudas será de oitocentos vinte mil euros (820.000 €), segundo a distribución por anualidades para 2026, 2027, 2028 e 2029 establecida na convocatoria.
Quinto.
Prazo de presentación de solicitudes
Desde o día 4 de novembro ata o 1 de decembro de 2025.
Vigo, 3 de novembro de 2025
ORDE do 31 de outubro de 2025 pola que se fai pública a ampliación da dotación orzamentaria para a concesión das axudas establecidas na Orde do 6 de agosto de 2025 pola que se establecen as bases e se convocan axudas económicas para o alumnado que realiza formación en empresa establecida para as ensinanzas incluídas no sistema educativo de formación profesional (código de procedemento ED202A).
Consellería de Educación, Ciencia, Universidades e Formación Profesional — III. Outras disposicións — 05/11/2025

No DOG núm. 156, do 18 de agosto de 2025, publicouse a Orde do 6 de agosto de 2025 pola que se establecen as bases e se convocan axudas económicas para o alumnado que realiza formación en empresa establecida para as ensinanzas incluídas no sistema educativo de formación profesional (código de procedemento ED202A).
O artigo 7 da mencionada orde, de conformidade co estipulado no artigo 30 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro, establece a posibilidade de ampliar a contía máxima dos créditos dispoñibles.
O incremento do crédito queda condicionado á declaración de dispoñibilidade como consecuencia dunha xeración, ampliación ou incorporación de crédito, ou da existencia de remanentes doutras convocatorias financiadas con cargo ao mesmo crédito ou créditos incluídos no mesmo programa ou en programas do mesmo servizo.
Considerando o importe total das axudas solicitadas no primeiro prazo e constatando que a dotación orzamentaria inicialmente prevista resulta insuficiente para atendelas adecuadamente, considérase necesario ampliar a dotación orzamentaria. Esta ampliación non só permitirá dar unha resposta adecuada ás solicitudes xa presentadas, senón que tamén servirá para anticipar posibles tensións orzamentarias derivadas do segundo prazo, garantindo unha atención equitativa e eficaz a todas as solicitudes recibidas.
De acordo co exposto, co establecido na Lei 9/2007, do 13 de xuño, de subvencións de Galicia, e no Decreto 11/2009, do 8 de xaneiro, polo que se aproba o seu regulamento, e en virtude das atribucións que me foron conferidas,
Artigo único. Incremento de financiamento
1. Increméntase o crédito destinado ao financiamento das axudas previstas na Orde do 6 de agosto de 2025 pola que se establecen as bases e convócanse axudas económicas para o alumnado que realiza formación en empresa establecida para as ensinanzas incluídas no sistema educativo de formación profesional (código de procedemento ED202A).
O importe do devandito incremento, que se realizará na aplicación orzamentaria 07.04.422M.480.0, é de 50.000,00 euros.
Unha vez efectuada esta ampliación da dotación orzamentaria, o crédito resultante destinado ao financiamento destas axudas ascende a 1.125.510,00 euros.
2. A publicación desta orde non supón a apertura dun novo prazo de presentación de solicitudes nin o inicio de novo cómputo de prazo para resolver.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 31 de outubro de 2025
RESOLUCIÓN do 27 de outubro de 2025, da Dirección Xeral de Traballo Autónomo e Economía Social, pola que se dá publicidade ás axudas concedidas ao abeiro da Orde do 27 de maio de 2024 pola que se establecen as bases reguladoras do programa ES-Transforma en cooperativas ou sociedades laborais e se procede á súa convocatoria para a anualidade 2024 (código de procedemento TR802R).
Consellería de Emprego, Comercio e Emigración — III. Outras disposicións — 06/11/2025

En cumprimento do disposto no artigo 14.1 da Orde do 27 de maio de 2024 pola que se establecen as bases reguladoras do programa ES-Transforma en cooperativas ou sociedades laborais e se procede á súa convocatoria para a anualidade 2024 (DOG núm. 111, do 10 de xuño), no artigo 17 da Lei 1/2016, do 18 de xaneiro, de transparencia e bo goberno, e no artigo 15.1 da Lei 9/2007, do 13 de xuño, de subvencións de Galicia, resolvo que se proceda á publicación da axuda concedida que se indica no anexo, cun importe total de 2.700.000 euros, con cargo ás aplicacións orzamentarias: 44.04.324C.471.0 e 44.04.324C.771.0 dos orzamentos xerais da Comunidade Autónoma de Galicia para o exercicio 2024.
Santiago de Compostela, 27 de outubro de 2025
RESOLUCIÓN do 29 de outubro de 2025, da Dirección Xeral de Simplificación Administrativa e do Patrimonio, pola que se ordena a publicación da modificación dos estatutos da sociedade mercantil pública autonómica Sociedade de Vivenda Pública de Galicia, S.A.
Consellería de Facenda e Administración Pública — III. Outras disposicións — 06/11/2025

O Consello da Xunta de Galicia, na súa reunión do día 16 de xuño de 2025, adoptou, por proposta do conselleiro de Facenda e Administración Pública, o acordo polo que se autorizou a modificación dos artigos 6 e 7 dos estatutos da sociedade mercantil pública autonómica Sociedade de Vivenda Pública de Galicia, S.A.
En cumprimento do disposto nos artigos 104.3 e 105.2 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, ordénase a publicación no Diario Oficial de Galicia, como anexo a esta resolución, dos artigos modificados dos estatutos da sociedade mercantil pública autonómica Sociedade de Vivenda Pública de Galicia, S.A.
Santiago de Compostela, 29 de outubro de 2025
EXTRACTO da Resolución do 15 de outubro de 2025 pola que se acorda á apertura dun novo prazo para a presentación de solicitudes para a cobertura de prazas e bolsas vacantes no procedemento regulado pola Orde do 21 de maio de 2025 pola que se establecen as bases reguladoras para a concesión de prazas e bolsas nas residencias xuvenís dependentes desta consellería (códigos de procedemento BS303B, BS303C e BS303D) e convocado mediante Resolución do 5 de xuño de 2025 pola que se procede á convocatoria de prazas e bolsas nas residencias xuvenís dependentes desta consellería (códigos de procedemento BS303B, BS303C e BS303D), Diario Oficial de Galicia número 118, do 23 de xuño de 2025, para o curso académico 2025/26.
Consellería de Cultura, Lingua e Xuventude — III. Outras disposicións — 22/10/2025

BDNS (Identif.): 841376.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/841376
Primeiro.
Apertura de prazo
Ábrese un novo prazo para a presentación de solicitudes de prazas e bolsas nas residencias xuvenís dependentes desta consellería para o curso académico 2025/26 (códigos de procedemento BS303B, BS303C e BS303D).
O prazo de presentación de solicitudes será dun mes, contado desde o día seguinte ao da publicación no
Diario Oficial de Galicia
desta resolución.
Segundo.
Prazas convocadas
O número de novas prazas convocadas en residencias xuvenís e a súa distribución por residencias é o seguinte:
Santiago de Compostela, 15 de outubro de 2025
RESOLUCIÓN do 9 de outubro de 2025, da Xerencia da Área Sanitaria de Vigo, pola que acorda a incorporación da Asociación Bolboretas no Ceo ao Consello Asesor de Pacientes desta área sanitaria.
Servizo Galego de Saúde — III. Outras disposicións — 17/10/2025

De acordo coa Orde do 16 de outubro de 2018 pola que se regulan a composición e o réxime de funcionamento dos consellos asesores de pacientes de área, publicada o día 31 de outubro de 2018 no
Diario Oficial de Galicia
,
Primeiro. Anunciar a incorporación da Asociación Bolboretas no Ceo ao Consello Asesor de Pacientes da área sanitaria de Vigo.
Vigo, 9 de outubro de 2025
ORDE do 13 de outubro de 2025 pola que se dispón o nomeamento dun membro do Consello de Administración do Instituto Tecnolóxico para o Control do Medio Mariño de Galicia (Intecmar).
Consellería do Mar — II. Autoridades e persoal — 20/10/2025

A Lei 3/2004, do 7 de xuño, de creación do Instituto Tecnolóxico para o Control do Medio Mariño de Galicia, establece no seu artigo 7 o carácter e constitución do seu Consello de Administración, e o artigo 4.1 do Decreto 41/2005, do 17 de febreiro, do seu regulamento, que a consellería competente en materia de pesca designará catro vogais entre o persoal ao servizo da Administración autonómica, que deberán ser persoal funcionario ou persoal laboral fixo. O artigo 4.3 do antedito decreto dispón que a duración dos cargos de vogais será de catro anos e poderán ser reelixidos por períodos iguais.
Polo exposto, en exercicio da facultade atribuída,
O nomeamento de Juan Carlos Codesido Vilar como vogal do Consello de Administración do Instituto Tecnolóxico para o Control do Medio Mariño de Galicia.
Santiago de Compostela, 13 de outubro de 2025
ORDE do 13 de outubro de 2025 pola que se dispón o cesamento dun membro do Consello de Administración do Instituto Tecnolóxico para o Control do Medio Mariño de Galicia (Intecmar).
Consellería do Mar — II. Autoridades e persoal — 20/10/2025

A Lei 3/2004, do 7 de xuño, de creación do Instituto Tecnolóxico para o Control do Medio Mariño de Galicia, establece no seu artigo 7 o carácter e constitución do seu Consello de Administración, e o artigo 4.1 do Decreto 41/2005, do 17 de febreiro, do seu regulamento, que a consellería competente en materia de pesca designará catro vogais. O artigo 4.3 do antedito decreto dispón que a duración dos cargos de vogais será de catro anos e poderán ser reelixidos por períodos iguais. Pola súa banda, o artigo 5 do Decreto 41/2005 dispón que os vogais nomeados por proposta da Administración autonómica poderán ser separados pola consellería competente en materia de pesca.
Polo exposto, en exercicio da facultade atribuída,
O cesamento de Lino Sexto Bermúdez como vogal do Consello de Administración do Instituto Tecnolóxico para o Control do Medio Mariño de Galicia, agradecéndolle os servizos prestados.
Santiago de Compostela, 13 de outubro de 2025
DECRETO 87/2025, do 20 de outubro, polo que se nomea directora da Axencia Galega de Infraestruturas a María Deza Martínez.
Consellería de Vivenda e Planificación de Infraestruturas — II. Autoridades e persoal — 21/10/2025

En virtude do establecido no artigo 13.2 do Estatuto da Axencia Galega de Infraestruturas, aprobado polo Decreto 173/2011, do 4 de agosto, e nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Vivenda e Planificación de Infraestruturas, e logo de deliberación do Consello da Xunta de Galicia, na súa reunión do día vinte de outubro de dous mil vinte e cinco,
Nomeo directora da Axencia Galega de Infraestruturas a María Deza Martínez.
Celanova (Ourense), vinte de outubro de dous mil vinte e cinco
DECRETO 85/2025, do 20 de outubro, polo que se dispón que cese Francisco Menéndez Iglesias como director da Axencia Galega de Infraestruturas.
Consellería de Vivenda e Planificación de Infraestruturas — II. Autoridades e persoal — 21/10/2025

En virtude do establecido no artigo 13.2 do Estatuto da Axencia Galega de Infraestruturas, aprobado polo Decreto 173/2011, do 4 de agosto, e nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Vivenda e Planificación de Infraestruturas, e logo de deliberación do Consello da Xunta de Galicia, na súa reunión do día vinte de outubro de dous mil vinte e cinco,
Que cese, por petición propia, Francisco Menéndez Iglesias como director da Axencia Galega de Infraestruturas, agradecéndolle os servizos prestados.
Celanova (Ourense), vinte de outubro de dous mil vinte e cinco
DECRETO 86/2025, do 13 de outubro, polo que se dispón o nomeamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 21/10/2025

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do seu regulamento de réxime interno, e de acordo coa proposta efectuada pola Confederación de Empresarios de Galicia, o 3 de outubro de 2025,
Nomear membro titular do Consello Económico e Social de Galicia, en representación da Confederación de Empresarios de Galicia, a César Blanco Gómez.
Santiago de Compostela, trece de outubro de dous mil vinte e cinco
CORRECCIÓN DE ERROS. Decreto 78/2025, do 8 de setembro, polo que se aproba o cambio de titularidade a prol do Concello de Leiro do treito da estrada provincial OU-0301 San Clodio (OU-211)-Cenlle (OU-0303), entre o p.q. 0+000 e o p.q. 1+103.
Consellería de Vivenda e Planificación de Infraestruturas — III. Outras disposicións — 21/10/2025

Advertido un erro no citado decreto, publicado no
Diario Oficial de Galicia
número 182, do luns 22 de setembro de 2025, cómpre facer a seguinte corrección:
Na páxina 50470, no artigo 1, na táboa, onde di: «OU-0304», debe dicir: «OU-0301».
RESOLUCIÓN do 13 de outubro de 2025, da Dirección Xeral de Xustiza, pola que se aproban as listaxes definitivas das solicitudes admitidas e excluídas correspondentes ás axudas do fondo de acción social do ano 2025 para o persoal ao servizo da Administración de xustiza con destino na Comunidade Autónoma de Galicia.
Consellería de Presidencia, Xustiza e Deportes — III. Outras disposicións — 21/10/2025

De conformidade co establecido no punto 4 da Resolución do 5 de maio de 2025, da Dirección Xeral de Xustiza, pola que se dá publicidade á convocatoria e aos criterios de repartición do fondo de acción social do ano 2025 para o persoal ao servizo da Administración de xustiza con destino na Comunidade Autónoma de Galicia, esta dirección xeral
Primeiro. Aprobar as listaxes definitivas das solicitudes admitidas e excluídas.
Por causa do carácter persoal dos datos vinculados a estas, o acceso por parte da persoa interesada á información relativa á admisión ou exclusión definitiva da súa solicitude realizarase a través da OPAX, co seu certificado dixital recoñecido ou co usuario e contrasinal.
Contra esta resolución, que esgota a vía administrativa, poderase interpor recurso contencioso-administrativo no prazo de dous meses contado desde o día seguinte ao da súa publicación, ou ben recurso potestativo de reposición no prazo dun mes ante este centro directivo.
Santiago de Compostela, 13 de outubro de 2025
RESOLUCIÓN do 14 de outubro de 2025 pola que se dá publicidade á resolución de concesión dos obradoiros multidisciplinares de dixitalización, innovación, sustentabilidade e loxística avanzada para o ano 2025 (código de procedemento IG300H).
Instituto Galego de Promoción Económica — III. Outras disposicións — 21/10/2025

Mediante a Resolución do 16 de decembro de 2024 (DOG núm. 7, do 13 de xaneiro de 2025), publicáronse as bases reguladoras dos obradoiros multidisciplinares de dixitalización, innovación, sustentabilidade e loxística avanzada para o ano 2025, e procedeuse á súa convocatoria en réxime de concorrencia competitiva (código de procedemento IG300H).
As ditas bases establecen no seu artigo 12.3 que o anuncio da publicación do texto completo da resolución definitiva na web do Igape será publicado no
Diario Oficial de Galicia
, de acordo co artigo 45 da Lei 39/2015, do 1 de outubro, do procedemento administrativo común das administracións públicas.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da resolución definitiva, do 6 de outubro de 2025, de concesión dos obradoiros multidisciplinares de dixitalización, innovación, sustentabilidade e loxística avanzada, no enderezo https://spiga-sede.igape.es/publicaciones
O texto completo da resolución non se publica no DOG na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Habilítase un prazo de dez (10) días naturais para que as persoas interesadas accedan á oficina virtual do Igape, no enderezo https://spiga-sede.igape.es/publicaciones, utilizando o seu NIF, para descargar a súa resolución individual. Transcorrido o devandito prazo desde a posta á disposición da resolución individual sen que se acceda ao seu contido, entenderase rexeitada.
Segundo. As resolucións individuais, segundo o establecido no punto primeiro, esgotan a vía administrativa e contra elas poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous (2) meses contados a partir do día seguinte ao do acceso á resolución individual, ou desde que se entenda rexeitada polo transcurso dez (10) días naturais desde a súa posta á disposición sen que se accedese ao seu contido. Non obstante, previamente poderá interpoñerse un recurso de reposición ante a persoa titular da Dirección Xeral do Igape, dentro do prazo dun (1) mes contado a partir do día seguinte ao acceso á resolución individual, ou desde que se entenda rexeitada polo transcurso dez (10) días naturais desde a súa posta á disposición sen que se accedese ao seu contido.
Santiago de Compostela, 14 de outubro de 2025
RESOLUCIÓN do 10 de outubro de 2025 pola que se adxudican as axudas para a consolidación e a estruturación de unidades de investigación competitivas nos centros tecnolóxicos consolidados de Galicia, convocadas pola Resolución do 2 de maio de 2025 (Diario Oficial de Galicia número 91, do 14 de maio).
Axencia Galega de Innovación — III. Outras disposicións — 20/10/2025

Pola Resolución da Axencia Galega de Innovación do 2 de maio de 2025 (
Diario Oficial de Galicia
número 91, do 14 de maio) convocáronse as subvencións para a consolidación e a estruturación de unidades de investigación competitivas nos centros tecnolóxicos consolidados de Galicia.
No seu artigo 14 regúlase a resolución e notificación destas axudas unha vez que a comisión de valoración avalíe as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no seu artigo 12.
Na súa virtude, e atendendo á proposta elaborada, na sesión do 30 de setembro de 2025, pola Comisión de Valoración establecida no artigo 11 das bases da Resolución do 29 de xuño de 2025, a Axencia Galega de Innovación
Conceder as axudas para a consolidación e estruturación de unidades de investigación competitivas nos centros tecnolóxicos consolidados de Galicia que a seguir se relacionan, polos importes que se indican:
2. O importe total das axudas concedidas para un marco temporal de 2 anos finánciase con cargo á aplicación orzamentaria que se recolle no seguinte cadro:
3. Para a xustificación da subvención deberá presentarse a documentación indicada no artigo 21 da resolución de convocatoria nos prazos establecidos no seu artigo 22.
4. Contra esta resolución, sen prexuízo de que os interesados poidan exercer calquera outro que consideren procedente, poderase interpoñer recurso de alzada no prazo dun mes desde o día seguinte ao da publicación desta resolución no
Diario Oficial de Galicia
, perante o presidente da Axencia Galega de Innovación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia.
Santiago de Compostela, 10 de outubro de 2025
EXTRACTO da Orde do 16 de outubro de 2025 pola que se amplía a dotación orzamentaria para a concesión das axudas convocadas pola Orde do 24 de xullo de 2025 pola que se establecen as bases reguladoras das axudas para o fomento da utilización de maquinaria agrícola en réxime asociativo en Galicia, financiadas co Instrumento de recuperación da Unión Europea (EURI) no marco do Programa de desenvolvemento rural (PDR) de Galicia 2014-2022, e se convocan para o ano 2025 (código de procedemento MR351A).
Consellería do Medio Rural — III. Outras disposicións — 20/10/2025

BDNS (Identif.): 849749.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
https://www.infosubvenciones.es/bdnstrans/GE/es/convocatoria/849749
Primeiro. Ampliación da dotación orzamentaria
Amplíase a dotación orzamentaria determinada na Orde do 24 de xullo de 2025 pola que se establecen as bases reguladoras das axudas para o fomento da utilización de maquinaria agrícola en réxime asociativo en Galicia, financiadas co Instrumento de recuperación da Unión Europea (EURI) no marco do Programa de desenvolvemento rural (PDR) de Galicia 2014-2022, na aplicación orzamentaria 15.04.712B 772.0 (CP 2021 00157), por importe de 3.225.000 euros na anualidade de 2025.
Unha vez efectuada esta ampliación, a dotación orzamentaria total é de 3.625.000 euros.
Segundo. Prazo de solicitudes
A ampliación prevista no artigo 1 desta orde non afecta o prazo de presentación de solicitudes establecido na Orde do 24 de xullo de 2025.
Santiago de Compostela, 16 de outubro de 2025
ORDE do 16 de outubro de 2025 pola que se amplía a dotación orzamentaria para a concesión das axudas convocadas pola Orde do 24 de xullo de 2025 pola que se establecen as bases reguladoras das axudas para o fomento da utilización de maquinaria agrícola en réxime asociativo en Galicia, financiadas co Instrumento de recuperación da Unión Europea (EURI) no marco do Programa de desenvolvemento rural (PDR) de Galicia 2014-2022, e se convocan para o ano 2025 (código de procedemento MR351A).
Consellería do Medio Rural — III. Outras disposicións — 20/10/2025

A Orde do 24 de xullo de 2025 pola que se establecen as bases reguladoras das axudas para o fomento da utilización de maquinaria agrícola en réxime asociativo en Galicia, financiadas co Instrumento de recuperación da Unión Europea (EURI) no marco do Programa de desenvolvemento rural (PDR) de Galicia 2014-2022, e se convocan para o ano 2025 (código de procedemento MR351A) (DOG núm. 148, do martes 5 de agosto), establece no seu artigo 30 o crédito orzamentario para financiar as axudas ao fomento da utilización de maquinaria agrícola en réxime asociativo en Galicia.
Así mesmo, no seu artigo 30.2 indícase que poderá incrementarse a dotación orzamentaria, segundo se establece no artigo 31 da Lei 9/2007, do 13 de xuño, de subvencións de Galicia, no caso de xerar, ampliar ou incorporar crédito, ou coa existencia de remanentes doutras convocatorias financiadas con cargo ao mesmo crédito incluído no mesmo programa.
Coa finalidade de realizar unha xestión e aplicación eficiente, eficaz e correcta do Programa de desenvolvemento rural (PDR) de Galicia 2014-2022 e, tendo en conta que se produciu unha xeración de crédito e a existencia de remanentes doutras convocatorias, cómpre ampliar a dotación orzamentaria para a concesión das axudas para o fomento da utilización de maquinaria agrícola en réxime asociativo.
En consecuencia, de conformidade co previsto no artigo 30.1.3 do Estatuto de autonomía de Galicia, e en uso das facultades que me confire a Lei 9/2007, do 13 de xuño, de subvencións de Galicia, e das competencias que me confire a Lei 1/1983, do 22 de febreiro, de normas reguladoras da Xunta e da súa Presidencia,
Artigo 1. Ampliación da dotación orzamentaria
1. Amplíase a dotación orzamentaria determinada na Orde do 24 de xullo de 2025 pola que se establecen as bases reguladoras das axudas para o fomento da utilización de maquinaria agrícola en réxime asociativo en Galicia, financiadas co Instrumento de recuperación da Unión Europea (EURI) no marco do Programa de desenvolvemento rural (PDR) de Galicia 2014-2022, na aplicación orzamentaria 15.04.712B 772.0 (CP 2021 00157) por importe de 3.225.000 euros na anualidade 2025.
2. Unha vez efectuada esta ampliación, a dotación orzamentaria total é de 3.625.000 euros.
Artigo 2. Prazo de solicitudes
A ampliación prevista no artigo 1 desta orde non afecta o prazo de presentación de solicitudes establecido na Orde do 24 de xullo de 2025.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 16 de outubro de 2025
RESOLUCIÓN do 9 de outubro de 2025, da Dirección Xeral de Ordenación e Innovación Educativa, pola que se designan os membros e se fai pública a composición do xurado que seleccionará, analizará e valorará as solicitudes das persoas aspirantes aos premios extraordinarios de formación profesional de grao superior correspondentes ao curso 2023/24.
Consellería de Educación, Ciencia, Universidades e Formación Profesional — III. Outras disposicións — 20/10/2025

A Orde da Consellería de Educación, Ciencia, Universidades e Formación Profesional do 10 de setembro de 2025, pola que se convocan os premios extraordinarios de formación profesional de grao superior da Comunidade Autónoma de Galicia correspondentes ao curso 2023/24 (
Diario Oficial de Galicia
núm. 182, do 22 de setembro), establece no seu artigo 11 que, para a selección, análise e valoración das solicitudes, a persoa titular da Dirección Xeral de Ordenación e Innovación Educativa designará un xurado de selección composto por un presidente ou unha presidenta e ata un máximo de seis vogais, coa categoría de subdirector/a xeral, xefe/a de servizo ou inspectores e inspectoras de Educación.
De conformidade co establecido no citado artigo 11 e na disposición derradeira segunda da citada Orde do 10 de setembro de 2025,
Designar os membros do xurado de selección que deberá seleccionar, analizar e valorar as solicitudes das persoas aspirantes aos premios extraordinarios de formación profesional de grao superior correspondentes ao curso 2023/24 e facer pública a súa composición, que é a que figura a seguir:
– Titulares:
Presidente: Manuel Enrique Prado Cueva, subdirector xeral de Inspección e Avaliación do Sistema Educativo.
Vogais:
• Jesús Manuel Rodríguez Buján, subdirector xeral de Cualificacións, Planificación e Xestión da Formación Profesional.
• José Antonio Jardón Bahía, xefe de servizo de Xestión da Formación Profesional.
• Manuel Guerra Fernández, inspector de Educación.
– Suplentes:
Presidenta: Cristina Lesta Íñiguez, subdirectora xeral de Innovación Profesional e Coordinación co Sistema Produtivo.
Vogais:
• Antía Tuñas Caamaño, xefa de servizo de Coordinación co Sistema Produtivo.
• Pablo Otero Pérez, xefe de servizo de Orientación e Innovación Profesional.
• Juan Manuel Paz Valle, xefe de servizo de Planificación e Coordinación da Inspección Educativa.
Esta resolución entrará en vigor o mesmo día da súa publicación no
Diario Oficial de Galicia
.
Santiago de Compostela, 9 de outubro de 2025
RESOLUCIÓN do 9 de outubro de 2025, da Dirección Xeral de Ordenación e Innovación Educativa, pola que se designan os membros e se fai pública a composición da Comisión de Selección que valorará os méritos das persoas candidatas aos premios de educación secundaria obrigatoria ao esforzo e á superación persoal correspondentes ao curso 2024/25.
Consellería de Educación, Ciencia, Universidades e Formación Profesional — III. Outras disposicións — 20/10/2025

A Orde da Consellería de Educación, Ciencia, Universidades e Formación Profesional, do 11 de setembro de 2025, pola que se convocan os premios de educación secundaria obrigatoria ao esforzo e á superación persoal correspondentes ao curso 2024/25 (DOG núm. 183, do 23 de setembro), establece no seu artigo 13 que para valorar os méritos das persoas participantes, a persoa titular da Dirección Xeral de Ordenación e Innovación Educativa designará unha comisión formada por un presidente ou unha presidenta, e ata un máximo de seis vogais, coa categoría de subdirector/a xeral, xefe/a de servizo ou inspectores e inspectoras de educación.
De conformidade co establecido no citado artigo 13 e na disposición derradeira segunda da citada Orde do 11 de setembro de 2025, esta dirección xeral
Designar os membros da Comisión de Selección que valorará os méritos das persoas candidatas aos premios de educación secundaria obrigatoria ao esforzo e á superación persoal correspondentes ao curso 2024/25, que é a que figura a seguir:
– Titulares:
Presidente: Manuel Enrique Prado Cueva, subdirector xeral de Inspección e Avaliación do Sistema Educativo.
Vogais:
Genoveva Carmen Ferreiro Pumariño, inspectora de educación.
José Fernando Carrasco Mera, inspector de educación.
María Teresa Vázquez Montes, inspectora de educación.
– Suplentes:
Presidenta: Branca Nazaré Guerreiro Muñoz, inspectora de educación.
Vogais:
Benigno Sánchez Vales, inspector de educación.
Patricia Gens Autrán, inspectora de educación.
María Elena Urtiaga Estévez, inspectora de educación.
Esta resolución entrará en vigor o día seguinte ao da súa publicación no
Diario Oficial de Galicia.
Santiago de Compostela, 9 de outubro de 2025
RESOLUCIÓN do 8 de outubro de 2025, da Dirección Xeral de Traballo Autónomo e Economía Social, pola que se dá publicidade das axudas concedidas ao abeiro da Orde do 26 de decembro de 2024 pola que se establecen as bases reguladoras de subvencións para sufragar os gastos de funcionamento das entidades asociativas de cooperativas, sociedades laborais, centros especiais de emprego e empresas de inserción, e se convocan para o ano 2025 (códigos de procedemento TR802H e TR358D).
Consellería de Emprego, Comercio e Emigración — III. Outras disposicións — 20/10/2025

En cumprimento do disposto no artigo 10.1 da Orde do 26 de decembro de 2024 pola que se establecen as bases reguladoras de subvencións para sufragar os gastos de funcionamento das entidades asociativas de cooperativas, sociedades laborais, centros especiais de emprego e empresas de inserción, e se convocan para o ano 2025 (DOG núm. 23, do 4 de febreiro), resolvo que se proceda á publicación das subvencións concedidas que se indican no anexo, cun importe total de 330.000,00 euros, con cargo á aplicación 14.04.324C.481.1 dos orzamentos xerais da Comunidade Autónoma de Galicia para o exercicio 2025.
Santiago de Compostela, 8 de outubro de 2025
RESOLUCIÓN do 3 de outubro de 2025 pola que se resolve o concurso Eduemprende Idea 2025, dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia, sostidas con fondos públicos, convocado pola Orde do 30 de decembro de 2024 (Diario Oficial de Galicia do 10 de febreiro).
Consellería de Educación, Ciencia, Universidades e Formación Profesional — III. Outras disposicións — 20/10/2025

A Orde do 30 de decembro de 2024 (DOG do 10 de febreiro) pola que se convoca o concurso Eduemprende Idea 2025 dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia, sostidas con fondos públicos, establece as bases e o procedemento para a adxudicación dos premios nas modalidades A e B.
Unha vez realizada a valoración dos proxectos de empresa presentados pola Comisión Avaliadora, designada conforme o procedemento establecido na orde de convocatoria, publicada a proposta provisional de adxudicación dos premios para as modalidades A e B da convocatoria, vista a acta coa proposta definitiva da Comisión Avaliadora e a correspondente proposta da directora xeral de Formación Profesional sobre a concesión destes premios,
Primeiro. Concederlles os premios aos proxectos de empresa seleccionados no concurso Eduemprende Idea 2025, nas modalidades A e B, que figuran no anexo desta orde.
Segundo. Contra esta orde poderase interpoñer recurso potestativo de reposición, ante o conselleiro de Educación, Ciencia, Universidades e Formación Profesional, no prazo dun mes contado a partir do día seguinte ao da data de publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses, segundo establece o artigo 46 da Lei 29/1998, do 13 de xullo, reguladora da xurisdición contencioso-administrativa.
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de outubro de 2025